17/02/2014 | Administración LocalMunicipal
Lousame
Publicación anuncio de aprobación definitiva da taxa por utilización privativa ou aproveitamento especial do dominio público local para reservas de vía pública para acceso a garaxes para vehículos

Quedando elevado a definitivo o acordo provisional, adoptado polo Pleno deste Concello na sesión que tivo lugar o día 21 de novembro, (publicado no Boletín Oficial da Provincia número 238, do 16 de decembro de 2013) relativo ó establecemento da taxa por utilización privativa ou aproveitamento especial do dominio público local para reservas de vía pública para acceso a garaxes para vehículos e a Ordenanza fiscal reguladora da mesma, por non se ter presentado ningunha reclamación. De conformidade co disposto no artigo 17 do RDL 2/2004, de 5 de marzo, polo que se aproba o texto refundido da Lei reguladora das facendas locais, publícase agora o referido acordo plenario, así como o texto íntegro da dita ordenanza; e iso no seguinte sentido: PRIMEIRO.- Aprobar provisionalmente a imposición da taxa por utilización privativa ou aproveitamento especial do dominio público local para reservas de vía pública para acceso a garaxes para vehículos e a Ordenanza fiscal reguladora da mesma, ó abeiro da competencia atribuída no artigo 22.2 d) e e) da Lei 7/1985, de 2 de abril, Reguladora das Bases do Réxime Local en concordancia co artigo 50.3 e 50.11 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. A Ordenanza fiscal queda redactada nos términos que figuran no anexo a este acordo. SEGUNDO.- Someter a información pública este acordo de aprobación provisional a través de anuncio inserido no Boletín Oficial da Provincia (BOP) e no Taboleiro de Anuncios do Concello, polo prazo de 30 días hábiles contados a partir do seguinte ó da publicación de referencia, co fin de que os interesados poidan examinar o expediente e presentar as reclamacións e suxestións que consideren oportunas, dando así cumprimento ó previsto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais. No caso de que non se presentase ningunha reclamación ou suxestión entenderase definitivamente adoptado o acordo ata entonces provisional, sen necesidade de acordo plenario. TERCEIRO.- Publicar o acordo definitivo e o texto íntegro da Ordenanza no Boletín Oficial da Provincia, que entrará en vigor conforme ó disposto na súa disposición final. CUARTO.- Facultar á alcaldesa - presidenta tan amplamente como en dereito sexa posible, para garantir a plena efectividade do presente acordo. No uso das facultades concedidas polos art.133.2 e 142 da Constitución e polo art.106 da Lei 7/85, do 2 de abril, Reguladora das Base de Réxime Local, e de conformidade co disposto no art.20 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, este Concello establece a taxa por reservas de vía pública para acceso a garaxes de calquera clase, que se rexerá pola presente ordenanza fiscal. Constitúe o feito impoñible a utilización privativa ou o aproveitamento especial das vías e terreos públicos derivada da entrada e saída de vehículos a través da beirarrúa ou espazo público para acceder a calquera finca, con establecemento de prohibición de estacionamento a terceiros na parte da vía pública afectada. Aos efectos previstos para a aplicación da tarifa do apartado 2 do artigo 4º seguinte, as vías públicas deste Concello clasifícanse nunha soa categoría.1.- A contía da taxa regulada nesta ordenanza será a fixada nas tarifas contidas no apartado seguinte.2.- As tarifas serán as seguintes: Reservas permanentes por metro lineal ou fracción: ¾ Garaxes particulares: 15,00 €. ¾ Garaxes colectivos: 20,00 €. 3.- Estarán exentos destas taxas: a) Os aproveitamentos de que sexan titulares o Estado, a Provincia, o Concello e as mancomunidades ou agrupacións nas que figure o Concello polos servizos públicos de comunicacións. b) Os aproveitamentos concedidos a favor de establecementos sanitarios da beneficencia pública.1.- Devéngase a taxa e nace e a obriga de pagamento: a) Tratándose de concesións de novos aproveitamentos da vía pública, o suxeito pasivo está obrigado a presentar autoliquidación no momento de solicitar a correspondente licenza, prorrateándose por semestre a cota que corresponda segundo o art.6º. b) Tratándose de concesións de aproveitamentos xa autorizados e prorrogados, a taxa devéngase o un de xaneiro, sendo o período de cobro o fixado polo órgano competente.1.- As cantidades esixibles con arranxo ás tarifas liquidaranse por cada aproveitamento solicitado ou realizado e serán prorrateables por semestres.2.- As persoas ou entidades interesadas na concesión de aproveitamentos regulados nesta ordenanza deberán solicitar previamente a correspondente licenza, formulando declaración na que conste a lo menos: a) Xustificación da necesidade da ocupación e existencia do acceso ó garaxe. b) A superficie de aproveitamento, acompañando un plano detallado da superficie que se pretende ocupar e da súa situación dentro do Concello. Asemade, realizará autoliquidación en concepto de taxa pola ocupación de terreos de dominio público, non tramitándose o expediente sen que se efectúe o pagamento correspondente.3.- Os servizos técnicos deste Concello comprobarán e investigarán as declaracións formuladas polos interesados, concedéndose as autorizacións de non encontrar diferenzas coas peticións de licencias e a luz dos informes técnicos emitidos; se se desen diferenzas, notificaranse estas ós interesados e xiraranse, no seu caso, as liquidacións complementarias que procedan, concedéndose as autorizacións unha vez corrixidas as diferenzas polos interesados e, no seu caso, realizados os ingresos complementarios que procedan.4.- No caso de denegarse as autorizacións, os interesados poderán solicitar a devolución do importe ingresado nas oficinas de recadación do Concello.5.- Unha vez autorizada a ocupación, o autorizado terá o deber da instalación de placa informativa co logotipo do Concello e número de autorización sinalando o lugar, así como pintado de liña amarela de sinalización según as indicacións dos técnicos do Concello. A placa identificativa mencionada será facilitada polo Concello, previo abono polo usuario do seu prezo a este.6.- Unha vez autorizada a ocupación, entenderase prorrogada mentres non se presente a declaración de baixa polo interesado.7.- A presentación da baixa xurdirá efectos a partir do día primeiro do semestre natural seguinte ó da súa presentación. A non presentación da baixa determinará a obriga de continuar aboando a taxa. A presente ordenanza fiscal entrará en vigor o día da súa publicación no BOP, permanecendo en vigor ata a súa modificación ou derrogación expresa. Lousame, 3 de febreiro de 2014. A alcaldesa. Asdo.: Mª Teresa Villaverde Pais.